આ પ્રોજેક્ટને ઝડપથી પૂર્ણ કરીને વિશ્વમાં ઉદાહરણરૂપ બનવાના ઉદ્દેશથી એને ફાસ્ટ ટ્રૅકિંગમાં મૂકવામાં આવ્યો છે. પ્રોજેક્ટના પ્રથમ તબક્કા માટે ટ્રસ્ટે મુંબઈ સુધરાઈ તરફથી IODની બહાલી તેમ જ માસ્ટર પ્લાન લેઆઉટની મંજૂરી મેળવી લીધી છે. ટ્રસ્ટના CEO અબ્બાસ માસ્ટરે જણાવ્યું હતું કે ‘ઝેંડે અને ડૉ. રામસ્વામીએ ટ્રસ્ટના કામને બિરદાવ્યું હતું. આ વિસ્તારનાં ૬૦ જર્જરિત મકાનોને તોડી પાડવામાં આવ્યાં છે. એ મકાનોમાં રહેતાં ૧૬૦૦ કુટુંબોને અન્યત્ર ખસેડવામાં આવ્યાં છે. મોટા ભાગના પરિવારોએ ટ્રાન્ઝિટ કૅમ્પમાં રહેવાનું પસંદ કર્યું છે.’